Algis Krupavičius

Algis Krupavičius (g. 1961 m. rugsėjo 13 d. Ožkasviliuose, Kapsuko rajonas) – Lietuvos politologas, istorikas, humanitarinių mokslų daktaras.

Biografija 
1979 m. baigė Vilkaviškio S. Nėries vidurinę mokyklą. 1979–1984 m. studijavo VU Istorijos fakultete. 1986–1989 m. SSRS mokslų akademijos Pasaulinės ekonomikos ir tarptautinių santykių instituto aspirantas. 1989 m. istorijos mokslų kandidatas.

Nuo 1989 m. KTU dėstytojas, 1999–2015 m. KTU Politikos ir viešojo administravimo instituto (nuo 2014 m. Viešosios politikos ir administravimo instituto) direktorius. Nuo 2001 m. KTU Socialinių mokslų fakulteto profesorius.

Nuo 1994 m. atlieka tyrimus Karaliaus koledže (Londono universitete). 1995–1996 m. dėstė Šiaurės vakarų (Northwestern) universitete (Čikaga).

Nuo 2021 m. MRU profesorius. 2021 m. rugsėjo 2 d. tapo Politikos mokslų instituto dekanu, rugsėjo 17 d. viešoje erdvėje kilus diskusijoms, pasitraukė.

1991–1995 m. Lietuvos politologų asociacijos prezidentas. Nuo 2003 m. Europos rinkimų studijos atstovybės Lietuvoje direktorius, nuo 2004 m. Lietuvos aukštojo mokslo tarybos narys. 1992–2020 m. VDU dėstytojas, 2015–2020 m. VDU SMF dekanas.

Nuo 2015 m. Kauno mero Visvaldo Matijošaičio visuomeninis patarėjas viešosios politikos ir administravimo klausimams, 2016–2020 m. Seimo pirmininko V. Pranckiečio visuomeninis patarėjas vidaus politikos, švietimo ir mokslo klausimams.

2020 m. Seimo rinkimuose dalyvavo su partija „Lietuva – visų“, bet mandato nepelnė.

Plagiatas ir baudžiamoji byla 
2018 m. vasarį kartu su KTU dėstytoja Vitalija Simonaityte akademinės etikos ir procedūrų kontrolieriaus pripažintas neetiškai citavęs buvusio doktoranto tekstą. 2020 m. birželį sprendimą patvirtino Lietuvos vyriausiasis administracinis teismas.

2020 m. liepą už VDU Etikos kodekso pažeidimą nuo pareigų nušalintas, darbo sutartis nutraukta.

2003–2020 m. LMT ekspertas. Dėl akademinės etikos pažeidimo nušalintas.

2021 m. kovą jam iškelta baudžiamoji byla dėl autorystės pasisavinimo. 2022 m. lapkritį nuteistas (pripažintas kaltu) ir nubaustas pagal Baudžiamojo kodekso 191 str.

Mokslinė veikla 
Akademiniai interesai: lyginamoji ir viešoji politika, partijos, partinės sistemos ir rinkimai, kiekybiniai ir kokybiniai socialinių tyrimų metodai.

Bibliografija 
 Lietuva kelyje į demokratiją: politologinė studija. – Kaunas: Technologija, 1992. – 114 p.
 Politinės partijos Lietuvoje: atgimimas ir veikla. – Kaunas: Litterae universitatis, 1996. – 293 p.: iliustr. – ISBN 9986-475-18-X
 Seimo rinkimai ’96: trečiasis „atmetimas“. – Vilnius: Tvermė, 1998. – 359 p.: iliustr. – ISBN 9986-476-25-9
 Party systems in central East Europe: dimensions of system stability. – Glasgow: University of Strathclyde, 1999. – 44 p.: iliustr.
 Lithuania’s Seimas election 1996: the third turnover: analyses, documents and data. – Berlin: Sigma, 2001. – 365 p.: lent. – ISBN 3-89404-215-X
 Lietuvos politinė sistema: sąranga ir raida / Algis Krupavičius, Alvidas Lukošaitis. – Kaunas: Poligrafija ir informatika, 2004. – 558 p.: iliustr. – ISBN 9986-850-51-7
 Nuo ištakų – į rytdieną: valstiečiams liaudininkams 100 metų. – Vilnius: Trys žvaigždutės, 2005. – 111 p.: iliustr. – ISBN 9955-641-27-4
 Europos Sąjungos teisinė-institucinė sistema ir politikos: mokomoji knyga / Leonas Žitkus, Algis Krupavičius. – Kaunas: Vitae Litera, 2006. – 173 p.: iliustr. – ISBN 9955-686-10-3
 Valstybės tarnyba Lietuvoje: praeitis ir dabartis: kolektyvinė monografija / Kęstutis Masiulis, Algis Krupavičius. – Vilnius: PRaction, 2007. – 430 p.: iliustr. – ISBN 978-9955-9981-0-5
 Tarptautinė mokslinė duomenų bazė „Lituanistika“: galimybių studija / Mantas Adomėnas, Alfredas Chmieliauskas, Algimantas Čepas, Jonas Čičinskas, Alvydas Jokubaitis, Nijolė Kolesinskienė, Sigita Kraniauskienė, Algis Krupavičius, Dalia Satkauskytė, Bronė Stundžienė, Gintarė Tautkevičienė, Ramūnas Trimakas, Irena Valikonytė, Gytis Vaškelis, Jolanta Zabarskaitė. – Kaunas: Technologija, 2007. – 299 p.: iliustr. – ISBN 978-9955-25-497-3
 Viešasis valdymas: koncepcijos ir dimensijos: mokslo studija / Diana Šaparnienė, Algis Krupavičius. – Vilnius: BMK leidykla, 2013. – 359 p.: schem. – ISBN 978-609-8080-36-0
 Public policy and governance: syllabus / Algis Krupavičius, Anželika Gumuliauskienė. – Šiauliai: Lucilijus, 2014. – 19 p. – ISBN 978-9955-32-257-3
 Europos Sąjungos piliečių teisės: požiūriai ir patirtys: mokslo studija / Aistė Balžekienė, Algis Krupavičius, Algis Junevičius, Eglė Butkevičienė, Justina Ražanauskaitė. – Kaunas: Technologija, 2015. – 144 p.: diagr. – ISBN 978-609-02-1142-7

Šaltiniai 

Lietuvos politologai
Lietuvos istorikai
KTU dėstytojai
VDU dėstytojai